הציידת

| --- | --- |

הציידת (הלנה ברטינלי), כפי שהופיעה על עטיפת חוברת Batman: Streets of Gotham #6 מינואר 2010. אמנות מאת דסטין ניואן.
 סוג:  גיבור-על
 הוצאה לאור:  DC קומיקס
 הופעה ראשונה:  תור הארד של הקומיקס: All-Star Comics #69 (דצמבר 1977) לאחר המשבר בעולמות האינסופיים: Huntress #1 (אפריל 1989) גרסת ארץ-2 לאחר פלאשפוינט: Huntress Vol.3 #1 (דצמבר 2011)
 הופעה אחרונה:  תור הארד של הקומיקס: Crisis on Infinite Earths #12 (מרץ 1986)
 יוצרים:  פול לוויץ, ג'ו סטאטון (תור הארד) ג'ואי קווליירי, ג'ו סטאטון (לאחר המשבר) פול לוויץ, מרקוס טו (לאחר פלאשפוינט)
 גילום הדמות:  ג'סיקה דה גואו, "החץ" מרי אליזבת' וינסטד, "ציפורי הטרף: והארלי קווין המהממת"
 מידע
 שם אמיתי:  הלנה רוזה ברטינלי הלנה ויין (תור הזהב, ארץ-2)
 כינויים:  באטגירל, מטרון, ינשוף הברזל
 סטטוס:  פעיל
 מקום לידה:  גות'אם סיטי 
 מין:  נקבה
 מקצוע:  גיבור-על, אמן לחימה, מרגל, מורה בית ספר, לוחם צדק
 כוחות:  ללא כוחות-על מיומנות בקרב פנים אל פנים ואמנויות לחימה, צלפת מיומנת, כישורי בילוש וידע בקרימינולוגיה.
 חברה בקבוצה:  משפחת העטלף, ציפורי הטרף
 חברה לשעבר בקבוצה:  ליגת הצדק, אאוטסיידרס, שחמט, ספיירל (מנהלת)
 אזרחות:  אמריקאית
 מקום מגורים:  גות'אם סיטי 
 דמויות קשורות
 משפחה:  ג'וזפה ברטינלי (סבא-רבא, מת) אלפרדו ברטינלי (סבא, מת) פרנקו ומריה פנסה ברטינלי (הורים, מתים) סנטו קסמנטו (אב ביולוגי, מת) פינו ברטינלי (אח, מת) פרדי קלדונה (בן דוד, מת) תומאסו וגרזיילה פנסה (דודים) סימונטה פנסה (בת דוד) קלאודיו פנסה (בן דוד, מת)
 
הציידת (באנגלית: The Huntress) היא דמות בדיונית המופיעה בחוברות הקומיקס באטמן וציפורי הטרף ביקום DC קומיקס. הלנה ויין, הציידת הראשונה מארץ-2, הופיעה בתור הארד של הקומיקס בחוברת All-Star Comics #69 מדצמבר 1977 ונוצרה על ידי הכותב פול לוויץ והמאייר ג'ו סטאטון. הלנה ברטינלי, הציידת של ארץ-1, הופיעה לראשונה לאחר המשבר בעולמות האינסופיים בחוברת Huntress #1 מאפריל 1989 ונוצרה על ידי הכותב ג'ואי קווליירי והמאייר ג'ו סטאטון.
הציידת היא האלטר אגו של הלנה רוזה ברטינלי, נערה מתבודדת שנולדה למשפחת מאפיה והחליטה ללחום בפשע ובמאפיות. סיפור המקור שלה מ-1989 הוא שהיא נאנסה בגיל שש בידי ראש משפחת פשע יריבה למשפחת הפשע ברטינלי, מה שגרם להוריה לשלוח אותה לפנימייה ולצוות אליה שומר ראש, שיגן עליה וילמד אותה צורות שונות של לחימה. כאשר היא חוזרת לביתה בגיל 19, היא עדה לחיסולם של משפחתה ונשבעת להילחם בפשע. סיפור המקור המשוכתב שלה, שנכתב בידי הכותב גרג ראקה בשנת 2000, גורס שהיא הייתה עדה לחיסולם של משפחתה בגיל שמונה, ואומנה בלחימה בין היתר בידי ויק סייג' וריצ'רד דרגון כדי ללחום בפשע בגות'אם סיטי. שיטות הפעולה הקטלניות והאלימות שלה, המנוגדות לאלו של באטמן, יוצרות עימותים בין השניים לעיתים קרובות. היא נעשית באופן זמני לבאטגירל באירועי "שטח הפקר", והיא חברה מייסדת של קבוצת ציפורי הטרף, יחד עם ברברה גורדון ודיינה לאנס. דמותה מתבססת על הציידת הלנה ויין מהמשכיות ארץ-2 שלפני המשבר בעולמות האינסופיים, בתם של ברוס ויין וסלינה קייל.
לאחר האתחול המחודש "ה-52 החדשים" שבעקבות אירועי פלאשפוינט, הלנה ויין מארץ-2 הופיעה בתור הציידת של יקום DC. היא הייתה בתם של ברוס ויין וסלינה קייל ולחמה בפשע כרובין, אך לאחר מותו של אביה בידי הפראדמונים של דארקסייד, היא וחברתה סופרגירל עברו ליקום DC באמצעות צינור בום. היא לחמה בפשע ברחובות גות'אם של יקום DC, עד שהיא וסופרגירל חזרו לארץ-2 והצטרפו לקבוצת "פלאי העולם". הלנה ברטינלי מארץ-1 לאחר אירועי פלאשפוינט זייפה את מותה, נעלמה ונעשתה סוכנת בסוכנות הביון ספיירל. בגרסה זו היא אישה כהת עור ממוצא איטלקי. היא צוותה לסוכן ספיירל דיק גרייסון/סוכן 37 במשימה לאסוף חלקי גוף המעניקים למשתמש בהם את כוחותיהם של חברי ליגת הצדק, ובמשימה זו נלחמו במידנייטר שנשלח לחפש את האיברים גם הוא בשליחות ארגון עוין. כאשר מנהל הסוכנות מינוס בגד בסוכנות, ברטינלי הרגה אותו והתמנתה למחליפתו. היא עזבה את ספיירל במהלך אירועי "הלידה מחדש של DC" בשנת 2016 וחזרה לזהות הציידת.
דמותה של הציידת מופיעה בסדרת הלייב אקשן "החץ" בגילומה של השחקנית ג'סיקה דה גואו. גולמה על ידי מרי אליזבת' וינסטד בסרט "ציפורי הטרף: והארלי קווין המהממת".